**Ενημέρωση δευτεροετών φοιτητών και φοιτητριών για τις εγγραφές και δηλώσεις μαθημάτων για το χειμερινό εξάμηνο του ακαδημαϊκού έτους 2020-2021 στο Πρόγραμμα Μεταπτυχιακών Σπουδών (ΠΜΣ) «Ιστορία και Φιλοσοφία της Επιστήμης και της Τεχνολογίας»**

Οι **εγγραφές και οι δηλώσεις μαθημάτων των δευτεροετών φοιτητών και φοιτητριών** στο Πρόγραμμα Μεταπτυχιακών Σπουδών **«Ιστορία και Φιλοσοφία της Επιστήμης και της Τεχνολογίας»** θα πραγματοποιηθούν ηλεκτρονικά από τη Δευτέρα 19 Οκτωβρίου 2020 έως και την Παρασκευή 23 Οκτωβρίου 2020 στο ακόλουθο email: elsavva@phs.uoa.gr Επισυνάπτεται το έντυπο δήλωσης.

**Για όσες/όσους επιθυμούν να κάνουν αίτηση για απαλλαγή από τα τέλη φοίτησης και πληρούν τις προϋποθέσεις** (αναφέρονται στο ΦΕΚ 3387/10-8-2018, το οποίο και επισυνάπτεται), είναι απαραίτητη η κατάθεση αίτησης και η προσκόμιση των σχετικών δικαιολογητικών (περιγράφονται στο ίδιο ΦΕΚ). Οι απαλλασσόμενοι/ες δεν ξεπερνούν το ποσοστό του τριάντα τοις εκατό (30%) του συνολικού αριθμού των φοιτητών/τριών που εισάγονται στο ΔΠΜΣ. Αν οι δικαιούχοι υπερβαίνουν το ποσοστό αυτό, επιλέγονται με σειρά κατάταξης (έως το 30 %) ξεκινώντας από αυτούς που έχουν το μικρότερο εισόδημα.

**Για όσες/όσους δεν πληρούν τις προϋποθέσεις αίτησης απαλλαγής από τα τέλη φοίτησης**, είναι απαραίτητη η προσκόμιση του πρωτότυπου αποδεικτικού κατάθεσης του τέλους φοίτησης (150,00 ευρώ) για το χειμερινό εξάμηνο του ακαδημαϊκού έτους 2020-2021 στον λογαριασμό που τηρεί στην Alpha Bank o Ειδικός Λογαριασμός Κονδυλίων Έρευνας (ΕΛΚΕ) του Πανεπιστημίου Αθηνών. Η απόδειξη κατάθεσης πρέπει να αναφέρει το ονοματεπώνυμο του/της φοιτητή/τριας και να αναφέρει «**ΙΣΤΟΡΙΑ ΚΑΙ ΦΙΛΟΣΟΦΙΑ ΤΗΣ ΕΠΙΣΤΗΜΗΣ ΚΑΙ ΤΗΣ ΤΕΧΝΟΛΟΓΙΑΣ** **ΠΜΣ τέλη φοίτησης χειμερινού εξαμήνου 2020-2021»**. Τα στοιχεία του λογαριασμού είναι:

Όνομα: Ειδικός Λογαριασμός Κονδυλίων Έρευνας του Εθνικού Καποδιστριακού Πανεπιστημίου Αθηνών (ΕΛΚΕ)

Τράπεζα: ALPHA BANK AE

IBAN: GR03 0140 8020 8020 0200 1000 227

SWIFT/BIC: CRBAGRAA

Μετά την αποστολή των παραπάνω απαραίτητων δικαιολογητικών, θα σας σταλεί με email η βεβαίωση φοίτησης.

 Από τη Γραμματεία του ΠΜΣ ΙΦΕΤ